Manden formåede selv at ringe 112.

Omkring klokken 14 kørte en motorcyklist galt på Kokkedalsvej i Brovst. Det oplyser vagtchef Morten Axelsen til TV2 Nord. - Det var en soloulykke, hvor manden ender i grøften, forklarer han. Manden var kommet alvorligt til skade, og derfor blev han sendt med helikopter til Aalborg Sygehus. - Vi har ikke hørt noget nyt, men da han blev hentet, var han alvorligt tilskadekommet. Han havde dog selv formået at ringe 112, men han kunne ikke fortælle, hvad der var sket, og der var umiddelbart ikke nogle vidner, fortæller vagtchefen. Der har været en bilinspektør på stedet.